[{"text_idx": "#000004", "text": "Rezistante la puc\u0302on kaj la patriarkecon: intervjuo kun Nandar, birma feminisma aktivulo"}, {"text_idx": "#000006", "text": "Nandar fondis Purple Feminists Group (Purpuran Feminisman Grupon), kungvidis produktadon de \u201cLa vaginaj monologoj\u201d en Birmo kaj tradukis la libron de Chimamanda Ngozi Adichie \u201cNi c\u0302iuj devus esti feministoj\u201d al la birma. S\u0302iaj podkastoj \u201cFeminismaj C\u0302armoj\u201d kaj \u201cG-Taw Zagar Wyne\u201d traktas aferojn kiuj efikas sur la virinojn de la lando."}, {"text_idx": "#000007", "text": "Rekone al sia laboro, s\u0302i estis inkluzivigita en la listo de BBC de la 100 plej influaj kaj inspiraj virinoj en la mondo de 2020. S\u0302i estis antau\u0306elektita por la Premioj pri Libera Parolado de Cenzura Indekso de 2021."}, {"text_idx": "#000008", "text": "S\u0302i estis c\u0302e la avangardo de la protestoj dum la unuaj semajnoj de la puc\u0302o g\u0302is la intensig\u0302o de registara subpremo devigis s\u0302in reveni al sia vilag\u0302o, en norda Birmo. S\u0302i forlasis la landon en marto, sed dau\u0306re kontrau\u0306is la puc\u0302on kaj antau\u0306enigis la potencigon de virinoj."}, {"text_idx": "#000009", "text": "En virtuala intervjuo kun Tutmondaj Voc\u0302oj [eo], Nandar rememoris la malfacilan transiron kiun s\u0302i alfrontis post forlasi Birmon:"}, {"text_idx": "#000010", "text": "...choosing to get out was a very difficult choice-emotionally and physically. It was such a painful process with the COVID-19 restrictions and all. As soon as I got out, I started working so much that at one point, I wasn't taking care of my own mental and physical health. I felt extremely sick many times but kept working. Most parts of this also were fueled by survivors\u2019 guilt and [the] grieving process that I was going through heavily after leaving the country."}, {"text_idx": "#000011", "text": "...decidi foriri estis tre malfacila elekto, emocie kaj fizike. Tio estis dolora procezo kun la limigoj pro KOVIM-19 kaj c\u0302io alia. Tuj kiam mi foriris, mi eklaboris tiel multe ke, c\u0302e unu momento, mi ne zorgis pri mia propra mensa kaj fizika sano. Foje mi sentis min treege malsana, sed mi dau\u0306re laboris. La plejmulto de tio ankau\u0306 estis instigita per la sento de kulpa pluvivanto kaj [la] forta malg\u0302ojiga procezo kiun mi travivis post forlasado de la lando."}, {"text_idx": "#000012", "text": "La podkasto de Nandar traktas virinajn aferojn ofte preteratentatajn. Foto uzata kun permeso."}, {"text_idx": "#000013", "text": "La puc\u0302o ne malhelpis la Purpuran Feminisman Grupon dau\u0306rigi sian reklaman laboron kaj, kvankam ili ne povas realigi la samajn programojn kiel antau\u0306e, ili dau\u0306re trovas manierojn antau\u0306enigi pacon kaj la potencigon de virinoj per literaturo, podkastoj kaj serio da virtualaj laborejoj. Ili planas arang\u0302i konkurson pri feminisma literaturo kaj faras memzorgan kampanjon por konsciigi pri mensa sano en Birmo. Krome, ili kreas serion da laborejoj pri \u201cverkado por resanig\u0302i\u201d, por instrui al homoj kiel uzi skribadon por trakti trau\u0306matojn kaj problemojn pri mensa malsano."}, {"text_idx": "#000015", "text": "With the help of digital and internet advancement as well as the progress that the feminists in Myanmar have made, women in Myanmar gradually realized that hiding their ability to do things will not necessarily help their society or the country. Therefore, it is time for them to be themselves. That's when the game changed, I would say. When women and girls decide that they are part of this community that has been taken away and ruled by dictators. So, they must do something about it."}, {"text_idx": "#000017", "text": "Kun la helpo de interreto kaj ciferecaj avantag\u0302oj, same kiel la progresoj de feministoj en Birmo, virinoj el c\u0302i tiu lando iom post iom ekkomprenis ke kas\u0302i sian kapablon fari aferojn ne nepre helpos ilian socion au\u0306 la landon. Sekve, estas tempo por esti si mem. Mi dirus ke tiam la ludo s\u0302ang\u0302ig\u0302is. Kiam virinoj kaj knabinoj decidas ke ili estas parto de c\u0302i tiu komunumo forprenita kaj regata de diktatoroj. Do, ili devas fari ion pri tio."}, {"text_idx": "#000018", "text": "Mi memoras ke mi demandis hazardajn virinojn c\u0302e la protestoj pri kial ili pensas ke ili devas esti c\u0302i tie c\u0302e la protestoj kune kun c\u0302i tiuj viroj kaj c\u0302u politiko estas vere por virinoj, scivole pri iliaj vidpunktoj. Ili diris ion mirindan kaj mi kredas ke tio povas respondi viajn demandojn pri kiel kaj kial valoras ke feministoj kaj virinoj defias ne nur la sistemon de diktaturo, sed ankau\u0306 la sistemon de patriarkeco. Ili diris: \u201cSe la lando plu estos en la manoj de la diktatoroj, ne nur la viroj suferos, sed ankau\u0306 ni. Tial gravas ke virinoj estu parto de c\u0302i tiu revolucio\u201d."}, {"text_idx": "#000019", "text": "En reteja seminario organizita de la Asocio por Evoluantaj Virinaj Rajtoj, Nandar parolis pri kiel feministoj denuncas la feu\u0306disman pensmanieron de iuj kontrau\u0306puc\u0302aj manisfestaciantoj:"}, {"text_idx": "#000020", "text": "Even among protestors, as I was mentioning, women are judged for how they are dressed during the protest by male protestors. [They are] being questioned about how they are dressing while protesting. I think these are irrelevant questions to be asking while standing up for democracy. You are not supposed to question a female body, whatever she is wearing or however she is protesting. It\u2019s solely her body. There has to be freedom for women to be themselves and to protest. So I think this is something women have to go through, specifically for being women. These problems should be highlighted by the media as well."}, {"text_idx": "#000021", "text": "Ec\u0302 inter la manifestaciantoj, kiel mi menciis, viraj manifestaciantoj jug\u0302as virinojn lau\u0306 kiel ili estas vestitaj dum la protesto. Ili estas pridemandataj pri sia maniero vestig\u0302i c\u0302e protestoj. Mi pensas ke c\u0302i tio estas senrilataj demandoj kiam oni defendas demokration. Virina korpo ne estu pridemandata, s\u0302i portu tion kion s\u0302i portas au\u0306 protestu kiel s\u0302i volas. La korpo estas nur la s\u0302ia. Devas esti libereco por virinoj esti si mem kaj protesti. Do, mi kredas ke c\u0302i tion devas travivi virinoj, specife c\u0302ar ili estas virinoj. La amaskomunikiloj ankau\u0306 devus reliefigi c\u0302i tiujn aferojn."}, {"text_idx": "#000022", "text": "Nandar diris kiel la internacia komunumo povas subteni Birmon kaj la demokratian movadon:"}, {"text_idx": "#000025", "text": "Krome, s\u0302i havas mesag\u0302on por donacantoj kaj internaciaj agentejoj kiuj disponigas asistadon al grupoj kaj individuoj en Birmo:"}, {"text_idx": "#000028", "text": "Civitanaj komunikilojHomaj rajtojMilito kaj konfliktoPolitikoProtestoVirinoj kaj socia seksoMyanmar Spring Revolution"}, {"text_idx": "#000033", "text": "Juna kuiristo en Bakuo transformis sian apartamenton en restoracion"}]